Signoressa la xe na frazion del comun del Trevignan, inte la Provinzia de Treviso. La xe la frazion pì oriental del comun, traversada da la ferovia Montebeluna-Treviso e da la statal SS 348 Feltrina. Signoressa la xe l'abità pì recente del comun, co na orisene che la vien fata resalir a la Bassa Età de Mezo. La vien citada par la prima volta col nome de Posnuovo, e la jera sotoposta diretamente a la podestaria de Treviso, insieme co Musan ma difarentemente da Trevignan e Falzé che le jera chiapae rento al distreto de Montebeluna.